5. ágúst 2013 14:25 Fyrsta kitlan er komin fyrir nýjustu mynd Harry Potter leikarans Daniel Radcliffe , Kill Your Darlings . Myndinni er leikstýrt af John Krokidas og var sýnd fyrst á Sundance kvikmyndahátíðinni í byrjun ársins . Sjáðu kitluna hér fyrir neðan : Myndin verður sýnd á kvikmyndahátíðinni í Feneyjum síðar í mánuðinum . Í kitlunni sjáum við auk Radcliffe þá Dane DeHaan , Michael C . Hall og Ben Foster . Í myndinni leika einnig þau Jack Huston , David Cross , Jennifer Jason Leigh , Elizabeth Olsen , Kyra Sedgwick and John Cullum . Myndin fjallar um upphafsár Beat kynslóðarinnar svokölluðu í Bandaríkjunum og sagt er frá því þegar skáldin Allen Ginsberg , sem Radcliffe leikur , og William S. Burroughs , sem Foster leikur , flækjast í alræmt morðmál þegar æskuvinur Burroughs , David Kammerer , er myrtur af manninum sem hann elskaði , Lucien Carr . Fyrsta myndin sem Radcliffe lék í eftir Harry Potter var hryllingsmyndin The Woman in Black , en nú er auk þessarar myndar , væntanleg Radcliffe myndin , Horns , sem verður frumsýnd á kvikmyndahátíðinni í Toronto í næsta mánuði . Kill Your Darlings verður frumsýnd í almennum sýningum í Bandaríkjunum 18. október nk .